Franz Burchard Dörbeck

Franz Burchard Dörbeck (21. veebruar 1799 Viljandi – 2. oktoober 1835 Viljandi) oli baltisaksa kunstnik ja Eesti esimene tuntud karikaturist.

alt=Dörbecki karikatuur aastast 1830|pisi|Dörbecki karikatuur aastast 1830
Tema rätsepast isa Friedrich Burchard Dörbeck (1776–1852) on Viljandi kodanikuks registreeritud 1798. aasta jaanuaris. Esiklapse Franzi kunstihuvi äratas ja arendas ema Helena Dorothea (1771–1820), kes oli osav joonistaja ja siluettide lõikaja.Raudla, Heiki. Viljandi kunstnik Saksa karikatuuri ajaloos. Viljandi Muuseumi aastaraamat 1998, lk 40–54.

Koolihariduse sai Franz Viljandi kreiskoolis. Aastatel 1814–1816 õppis ta gravüüri Peterburis. Pärast oma esimese abikaasa varajast surma kolis ta Riiga, kus ta oli alates 1820. aastast aktiivne portreekunstnik. 1823. aastal kolis ta Berliini, kus ta jätkas graafikuna ja raamatute illustraatorina.

1835. aasta suvel reisis tuberkuloosi haigestunud kunstnik arstide soovitusel Viljandisse, kus ta mõni kuu hiljem suri.

1960. aastal anti tema nimi Berliini Spandau linnarajooni ühele uusarenduse tänavale – Dörbeckweg.https://berlin.kauperts.de/Strassen/Doerbeckweg-13591-Berlin

Looming
Eesti jaoks on oluline, et temalt pärineb ainus Kristjan Jaak Petersoni portree. Mehed tutvusid arvatavasti Riias ja pisut kohmaka, akvatinta tehnikas portree kinkis algaja kunstnik oma sõbrale 21. sünnipäevaks 1822. aastal. Viis kuud enne Petersoni surma tehtud pilt jõudis Eesti avalikkuseni 1913. aastal, kui Eesti Kirjanduse Seltsi algatusel avastati Riia linnaraamatukogust originaal ja avaldati foto sellest ajakirjas Eesti Kirjandus (1913, nr 13).Anu Allikvee. Franz Burchard Dörbeck. 2009

Berliinis saavutas Dörbeck edu karikaturistina. Teda on nimetatud saksa rahvaliku karikatuuri rajajaks ning isegi Goethe on Dörbecki karikatuure kiitnud. Dörbecki karikatuuride aluseks on sulejoonistused, mille litograaf kandis üle trükikivile, kuid mõned litod on Dörbeck ka ise teostanud.

Üldse andis Dörbeck berliinlaste elust välja neli sarja:

1. Berliini naljad ja anekdoodid (Berliner Witze u. Anekdoten bildlich dargestellt, u. 1828)

2. Berliini kõnepruugid (Berliner Redensarter, u. 1830)

3. Album Academivum (1832)

4. Berliin - nagu ta on ja nagu ta joob (Berlin, wie es ist – und trinkt an, 1832)

Viited

Välislingid
Haud Viljandi vanal kalmistul

Kategooria:Baltisaksa kunstnikud
Kategooria:Eesti karikaturistid
Kategooria:Viljandi maakonna karikaturistid
Kategooria:Viljandi vanale kalmistule maetud
Kategooria:Sündinud 1799
Kategooria:Surnud 1835